Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 726/14/8802	Košice I, 9.7.2015
EEČ : 2-63-197-2015

U Z N E S E N I E

Trestná vec:	obvinená XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
-  ako osoba oprávnená konať za spoločnosť Ňurka s.r.o. so sídlom XXXXX č. 1, IČO: 44573731, zadržala a neodviedla riadne mesačnými výkazmi poistného a príspevkov vykázané a podľa zákona zrazené a vybrané poistné na sociálne poistenie za zamestnancov za obdobie 01/2014 až 09/2014 v celkovej výške 357,62,-€, pričom k dátumu splatnosti poistného mala spoločnosť k dispozícii disponibilné finančné prostriedky, čím takto svojím konaním spôsobil Sociálnej poisťovni, pobočka XXXXX, Festivalovo námestie č. 1 v Košiciach škodu vo vyššie uvedenej  výške,

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX, sp. zn. ORP- 2452/5-OEK-KE-2014 z 11.05.2015 bolo podľa § 206 ods. 1 Trestného poriadku vznesené obvinenie XXXXX za prečin neodvedenia dane  a poistného  podľa  § 277 ods. 1, Trestného zákona, na tom skutkovom základe, ako je to uvedené vo výrokovej časti tohto uznesenia.

	Výsluchom XXXXX - splnomocneného zástupcu Sociálnej poisťovne a.s. bola vyčíslená výška neuhradeného poistného a príspevkov za zamestnancov za obdobie 01/2014 až 09/2014. Pri svojom ďalšom výsluchu  poškodený uviedol, že ku dňu výsluchu t.j. k 24.06.2015 neevidujú voči obvinenej žiadne nedoplatky poistného za zamestnancov. Dňa 19.06.2015 a 23.06.2015 spoločnosť uhradila poistné za zamestnancov za obdobie 01/2014 až 09/2014 v vo výške 339,07,-€.

	Obvinená  XXXXX vo svojom výsluchu uviedla, že  v plnom rozsahu uhradila dlžné poistné do pokladne Sociálnej poisťovne o čom svedčia  aj  príjmové pokladničné doklady č. 340004914 a 340 005 006. 

	Prečinu neodvedenia dane a poistného sa podľa zákona dopustí ten, kto                v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona. 

	Podľa § 86 písm. e) Trestného zákona trestnosť prečinu neodvedenia dane            a poistného podľa § 277 Trestného zákona zaniká, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa po skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 ods. 2 Trestného zákona trestnosť trestného činu podľa ods. 1 písm. e) nezaniká, ak ide o páchateľa, ktorý bol za obdobný čin v predchádzajúcich 24 mesiacoch postihnutý, alebo ak trestné stíhanie páchateľa za obdobný čin bolo                                                                                               
v predchádzajúcich 24 mesiacoch zastavené z dôvodu zániku trestnosti trestného činu podľa ods. 1. 

	Obvinená uhradila dlžné poistné v  celej výške v dňoch 19.06.2015 a 23.06.2015. Taktiež sa nepodarilo zistiť také skutočnosti, ktoré by napĺňali znenie § 86 ods. 2 Trestného zákona, čím došlo v zmysle § 86 ods. 1 písm. e) Trestného zákona  k zániku trestnosti prečinu neodvedenia dane a poistného podľa § 277 ods. 1 Trestného zákona.

	Vzhľadom k tomu, že uhradením splatnej dane v plnom rozsahu došlo             k zániku trestnosti činu, bolo  potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marek Rajnič
prokurátor